CELEX: 62005TJ0042
Prístup k dokumentom
Nariadenie (ES) č. 1049/2001
Prípravné dokumenty týkajúce sa prijatia smernice 2001/18/ES o GMO
Čiastočné zamietnutie prístupu
Konkludentné zamietnutie prístupu
Výnimky týkajúce sa ochrany obchodných záujmov, ochrany medzinárodných vzťahov a ochrany rozhodovacieho procesu
Povinnosť odôvodnenia

Návrh na zrušenie rozhodnutia Komisie z 19. novembra 2004, ktorým bol žalobkyni čiastočne zamietnutý prístup k určitým dokumentom
týkajúcim sa prípravných prác na legislatíve upravujúcej geneticky modifikované organizmy
Výrok
1.
Konanie sa zastavuje v časti rozhodovania o zákonnosti rozhodnutia Komisie z 19. novembra 2004 o čiastočnom zamietnutí prístupu
Rhiannon Williamsovej k určitým dokumentom týkajúcim sa prípravných prác na legislatíve upravujúcej geneticky modifikované
organizmy v časti, v akej obsahuje konkludentné zamietnutie prístupu k prípravným dokumentom pochádzajúcim od generálneho
riaditeľstva Komisie (GR) „Obchod“, týkajúcim sa prijatia smernice Európskeho parlamentu a Rady 2001/18/ES z 12. marca 2001
o zámernom uvoľnení geneticky modifikovaných organizmov do životného prostredia a o zrušení smernice Rady 90/220/EHS.
2.
Rozhodnutie Komisie z 19. novembra 2004 sa zrušuje v rozsahu, v akom bol konkludentne zamietnutý prístup k prípravným dokumentom
týkajúcim sa prijatia smernice 2001/18, s výnimkou dokumentov pochádzajúcich od GR „Obchod“.
3.
V zostávajúcej časti sa žaloba zamieta.
4.
Komisia znáša svoje vlastné trovy konania, ako aj polovicu trov konania pani Williamsovej.